
Pirkimo sąlygų 5 priedas ,,Sutarties projektas“


KATERIŲ APTARNAVIMO IR REMONTO PASLAUGŲ KLAIPĖDOS M. (ARAS) 
VIEŠOJO PIRKIMO–PARDAVIMO SUTARTIS

2026 m.   __________________ d. Nr. _______
Vilnius

Policijos departamentas prie Lietuvos Respublikos vidaus reikalų ministerijos (toliau – Pirkėjas), atstovaujamas vyriausiojo patarėjo Romualdo Voišnio, veikiančio pagal Lietuvos policijos generalinio komisaro 2025 m. gruodžio 31 d. įsakymo Nr. 5-V-1464 ,,Dėl įgaliojimų suteikimo“ 1.5.3 papunktį,
.................................. (toliau – Tiekėjas), kurio (-ios) registruota buveinė yra ...................................., atstovaujama ........................................, veikiančio (-ios) pagal įmonės įstatus,
	toliau kartu vadinami Šalimis, o kiekvienas atskirai – Šalimi, vadovaudamiesi skelbiamos apklausos būdu atlikto viešojo pirkimo „Katerių aptarnavimo ir remonto paslaugos Klaipėdos m. (ARAS)“ CVP IS pirkimo Nr. .............. sąlygomis, sudarė šią paslaugų viešojo pirkimo–pardavimo sutartį (toliau – Sutartis).

I. SUTARTIES DALYKAS

1.1. Sutarties dalykas yra tarnybinių katerių (Herkules" korpusas PVC, 7,10m ilgio su dviem pakabinamais varikliais "Suzuki" po 103kw ir Bomeranger c-950" korpusas PVC, 9,70m ilgio su dviem pakabinamais varikliais "Mercury" po 220kw) remonto ir techninės priežiūros paslaugos Klaipėdos mieste  (toliau – Paslaugos). Paslaugų apimtis, kokybė bei kiti Paslaugoms keliami reikalavimai apibrėžti techninėje specifikacijoje (Sutarties 1 priedas).
1.2. Paslaugų BVPŽ kodas – 50241000-6 Laivų remonto ir priežiūros paslaugos (Paslaugos).
1.3. Paslaugų teikimo vieta – Klaipėdos miestas.
1.4. Perkamų Paslaugų sąrašas ir jų preliminarūs kiekiai nurodyti Sutarties 2.1.1., 2.1.2 papunkčiuose ir Sutarties 2 priede „Tiekėjo pasiūlymas“.
1.5. Sutarties galiojimo laikotarpiu Pirkėjas Paslaugas užsako teikdamas Tiekėjui užsakymus žodžiu (telefonu) arba el. paštu: .................... ), kuriuose bus nurodomos konkrečios užsakomos Paslaugos ir jų apimtys.
1.6. Paslaugos turi būti suteiktos ne vėliau kaip:
1.6.1. katerio techninė patikra bei surašytas defektinis aktas (defektiniame akte nurodomas reikalingas remontas, tiksli remonto apimtis (jei neįmanoma – preliminari) valandomis, bendra paslaugų kaina, reikalingos detalės remontui atlikti, detalių kaina) per 2 darbo dienas nuo tarnybinio katerio pristatymo dienos;
1.6.2. smulkus remontas – vadovaujantis sudarytu defektiniu aktu ne ilgiau kaip 3 darbo dienas nuo defektinio akto surašymo dienos;
1.6.3. didesnis remontas – vadovaujantis sudarytu defektiniu aktu ne ilgiau kaip 5 darbo dienas nuo defektinio akto surašymo dienos;
1.6.4. jei Tiekėjas tuo metu neturi keičiamos dalies ir ji yra užsakoma, tarnybinio katerio remontas turi būti atliekama ne ilgiau kaip per 3-5 d. d. nuo detalių gavimo dienos.
1.7. Tiekėjo sutartinių įsipareigojimų (Paslaugų teikimo) vykdymo trukmė – 36 mėnesiai nuo Sutarties įsigaliojimo dienos. 

II. SUTARTIES KAINODAROS TAISYKLĖS IR MOKĖJIMO SĄLYGOS

2.1. Sutarčiai taikoma sutarties vykdymo išlaidų atlyginimo kainodara susidedanti iš:
	2.1.1. Paslaugų įkainių: 
	Eil. Nr.
	Paslaugų pavadinimas  (identifikaciniai duomenys, aprašymas)
	Mato vnt.
	Paslaugų  įkainis, Eur be PVM

	1
	2
	3
	4

	1.
	Katerio  elektros, navigacijos sistemų, variklių, korpuso, pontonų, abordažinio komplekto „Rebs“, kuro sistemų, vairavimo įrangos, sėdynių, saugos priemonių, gedimų defektacija  (kai po defektacijos remonto paslaugos neužsakomos)
	1 valanda
	

	2.
	Katerio korpuso, pontonų remontas
	1 valanda
	

	3.
	Variklių ir su tuo susijusių kitų sistemų remontas
	1 valanda
	

	4.
	Katerio elektroninės ir navigacinės įrangos bei sistemų remontas
	1 valanda
	

	5.
	Abordažinio komplekto remontas
	1 valanda
	

	6.
	Kuro talpyklų ir kuro padavimo sistemos remontas
	1 valanda
	

	7.
	Vairavimo įrangos ir su tuo susijusių kitų sistemų remontas
	1 valanda
	

	8.
	Sėdynių, balnų, saugos priemonių remontas
	1 valanda
	

	9.
	Kitos (2-8 p. neįvardintos) katerių remonto paslaugos
	1 valanda
	



2.1.2. faktinių Tiekėjo patirtų išlaidų už tarnybinių katerių techninės priežiūros ir remonto Paslaugoms panaudotas detales ir/ar eksploatacines medžiagas (kurios tiesiogiai susijusios su Sutarties vykdymu ir kurių Pirkėjas negali numatyti) atlyginimo (apmokėjimo). Tiekėjo faktiškai patiriamos išlaidos už Paslaugų atlikimui panaudotas detales ir/ar eksploatacines medžiagas bus apmokamos pagal Tiekėjo pateiktas sąskaitas faktūras, ne didesnėmis nei rinką atitinkančiomis kainomis, į kurias negali būti įtrauktas Tiekėjo pelnas. 
Tiekėjas privalo per 1 (vieną) d. d. po užsakymo patvirtinimo perkančiosios organizacijos atstovui pateikti išlaidas pagrindžiančius trečiųjų šalių dokumentus, Pirkėjo patikrinimui šių išlaidų pagrįstumą. Remonto metu pastebėjus/atsiradus nenumatytų remonto išlaidų, neįtrauktų į defektacijos aktą, tokios išlaidos pakartotinai derinamos su perkančiosios organizacijos įgaliotu atstovu.
Išlaidas, kurios susijusios su kitomis Tiekėjo veiklomis ar Tiekėjo veiklomis pagal kitus užsakymus, Tiekėjas apmoka pats. 
[bookmark: _GoBack]2.2. Maksimali Sutarties vertė yra .................. Eur (nurodyti sumą skaičiais) be PVM (toliau – pridėtinės vertės mokestis). PVM sudaro ............... Eur (nurodyti sumą skaičiais). Sutarties kaina .............. Eur (nurodyti sumą skaičiais) su PVM.
2.3. Pirkėjas Sutarties galiojimo laikotarpiu užsakys Paslaugas pagal poreikį ir skiriamą finansavimą, neviršydamas maksimalios Sutarties vertės. Pirkėjas neįsipareigoja nupirkti viso Paslaugų kiekio ir (arba) sumokėti visos Sutarties kainos, numatytos šios Sutarties 2.2 papunktyje ir Sutarties 2 priede „Tiekėjo pasiūlymas“.
2.4. Esant poreikiui, Pirkėjas gali įsigyti Paslaugų sąraše nenurodytų, tačiau su pirkimo objektu susijusių  Paslaugų neviršijant 10 procentų pradinės Sutarties vertės (Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM.) Už  Paslaugų sąraše nenurodytas, tačiau su pirkimo objektu susijusias  Paslaugas bus apmokėta ne didesnėmis nei šių Paslaugų užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Paslaugų kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.
2.5. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Pirkėjas pats turi sumokėti PVM į valstybės biudžetą už suteiktas Paslaugas (įsigytą pirkimo objektą), į pasiūlymo kainą įskaitytas PVM sudarant šią Sutartį išskaičiuojamas.
2.6. Į Paslaugų įkainius yra įskaičiuotos visos Paslaugų įkainio sudedamosios dalys, visos Tiekėjo patiriamos išlaidos ir mokesčiai. Jokios papildomos Tiekėjo išlaidos nebus apmokamos ar kompensuojamos, išskyrus Tiekėjo faktiškai patiriamas išlaidas už Paslaugų atlikimui panaudotas detales ir/ar eksploatacines medžiagas.
2.7. Sutarties įkainiai bus perskaičiuojami:
2.7.1. Sutarties vykdymo metu pasikeitus PVM mokėjimą reglamentuojantiems teisės aktams, darantiems tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM. Sutarties įkainių pakeitimas įforminamas susitarimu, pasirašomu abiejų Sutarties Šalių. Perskaičiuoti įkainiai įsigalioja nuo kitos dienos po susitarimo sudarymo. Nuo tos dienos tiekiamoms Paslaugoms bus mokama pagal perskaičiuotus įkainius. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Susitarime nurodytos dienos.
2.7.2. Sutarties kainos / įkainių peržiūra dėl kainų lygio pokyčio:
2.7.2.1. bet kuri Sutarties Šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 2.7.2.6 punkte, viršija 10 procentų. Sutarties įkainių peržiūra atliekama ne rečiau kaip kas 12 (dvylika) mėnesių;
2.7.2.2. Sutarties įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta           peržiūra;
2.7.2.3. jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami);
2.7.2.4. atlikdamos Sutarties įkainių peržiūrą Šalys vadovaujasi Valstybės duomenų agentūros viešai           Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo;
2.7.2.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę;
2.7.2.6. nauji Sutarties įkainiai apskaičiuojami pagal žemiau pateiktą formulę:
, kur a – įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) įkainis (Eur be PVM)
k – pagal vartotojų kainų indeksą „Vartojimo prekių ir paslaugų“  apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas „Vartojimo prekių ir paslaugų“.
Indpradžia – laikotarpio pradžios datos (mėnesio) vartojimo prekių ir paslaugų indeksas „Vartojimo prekių ir paslaugų“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;
2.7.2.7. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio;
2.7.2.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje;
2.7.2.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos;
2.7.2.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.
2.8. Su Tiekėju už laiku ir kokybiškai suteiktas Paslaugas bus atsiskaitoma ne vėliau kaip per 30 (trisdešimt) kalendorinių dienų nuo Paslaugų priėmimo–perdavimo akto pasirašymo ir PVM sąskaitos-faktūros pateikimo dienos.
2.9. Paslaugų perdavimas ir priėmimas įforminamas sąskaita faktūra. Detali Paslaugų priėmimo – perdavimo tvarka aprašyta šios Sutarties III skyriuje.
2.10. Sutarties vykdymo metu, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas gali teikti tik naudodamasis Sąskaitų administravimo bendrosios informacinės sistemos (toliau – SABIS) priemonėmis.
2.11. Pirkėjas už suteiktas Paslaugas Tiekėjui atsiskaito mokėjimo pavedimu į Tiekėjo Sutartyje nurodytą banko sąskaitą.
2.12. Numatomi atlikti tarpiniai mokėjimai už faktiškai atliktas Paslaugas. Tarpiniai mokėjimai atliekami remiantis Tiekėjo pateiktomis sąskaitomis faktūromis, kuriuose nurodytos faktiškai Tiekėjo suteiktos Paslaugos. Kiekvieno tarpinio mokėjimo suma nustatoma pagal faktiškai suteiktų Paslaugų kiekį ir jų vertę .
2.13. Pirkėjas numato tiesioginio atsiskaitymo su subtiekėjais galimybę, vadovaudamasis šiame papunktyje nustatyta tvarka. Subtiekėjas, norėdamas pasinaudoti tokia galimybe, raštu per 3 darbo dienas pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė Pirkėjo, Tiekėjo ir jo subtiekėjo sutartis, kurioje aprašoma tiesioginio atsiskaitymo su subtiekėju tvarka, numatoma teisė Tiekėjui prieštarauti nepagrįstiems mokėjimams subtiekėjui.
2.14. Sumokėjimo Tiekėjui diena yra diena, kai lėšos išskaitomos iš Pirkėjo sąskaitos.

III. PASLAUGŲ PRIĖMIMAS – PERDAVIMAS

3.1. Suteiktų Paslaugų ir/ar Paslaugoms atlikti panaudotų detalių kiekis bei kokybė patvirtinami ir priėmimas - perdavimas įforminamas SABIS priemonėmis, Šalims patvirtinant sąskaitą faktūrą, kurioje detalizuotos suteiktos Paslaugos ir/a panaudotos detalės. 
3.2. Pirkėjas, patikrinęs ir įsitikinęs, kad Paslaugos ir/ar Paslaugoms atlikti panaudotos detalės atitinka Sutartyje ir jos prieduose nustatytus reikalavimus ir, kad yra įvykdyti visi kiti Tiekėjo įsipareigojimai pagal Sutartį, priima suteiktas Paslaugas priimdamas sąskaitą faktūrą elektroninėje sistemoje SABIS.
3.3. Jeigu Pirkėjas priėmimo perdavimo metu turi pastabų dėl suteiktų Paslaugų ir/ar Paslaugoms atlikti panaudotų detalių kiekio ir (arba) kokybės ir (arba) nustatomi suteiktų Paslaugų kokybės trūkumai ir (arba) neatitikimai techninės specifikacijos (Sutarties 1 priedo) reikalavimams, visi neatitikimai/trūkumai raštu arba el. paštu: ......................... pateikiami Tiekėjui.
3.4. Pirkėjas, atsižvelgdamas į trūkumų pobūdį, kiekį bei sudėtingumą, nurodo Tiekėjui protingą terminą pašalinti Paslaugų trūkumus nuo raštiškų pastabų pateikimo dienos. Tiekėjui pašalinus per Pirkėjo nurodytą protingą terminą Paslaugų trūkumus ar neatitikimus, Pirkėjas priima sąskaitą faktūrą.
3.5. Terminas (5 darbo dienos), skirtas Pirkėjui priimti Paslaugas bei patikrinti jų atitikimą nustatytiems reikalavimams ir Pirkėjo el. paštu: ..................... nurodytas protingas trūkumų ar išvardintų pastabų pašalinimo terminas nėra įskaičiuojami į bendrą sutartinių įsipareigojimų vykdymo trukmę, numatytą Sutarties 1.6. p..
3.6. Pirkėjas turi teisę reikšti pretenzijas Tiekėjui ir po sąskaitos faktūros priėmimo, jei suteiktų Paslaugų ir/ar Paslaugoms atlikti panaudotų detalių trūkumų nebuvo įmanoma nustatyti Paslaugų perdavimo-priėmimo metu, ir trūkumai paaiškėja vėliau.

IV. PIRKIMO SUTARTIES ŠALIŲ TEISĖS IR PAREIGOS

4.1. Tiekėjas įsipareigoja:
4.1.1. kokybiškai suteikti visas šioje Sutartyje ir jos prieduose numatytas Paslaugas nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
4.1.2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui užbaigti Paslaugų teikimą nustatytais terminais arba gali turėti įtakos teikiamų Paslaugų apimčiai ir/ar kokybei;
4.1.3. ne vėliau kaip likus 5 (penkioms) d. d. iki sutartinių įsipareigojimų vykdymo termino pabaigos, informuoti Pirkėją apie ketinimą baigti teikti visas Sutartyje numatytas Paslaugas;
4.1.4. po Paslaugų suteikimo nedelsdamas perleisti nuosavybės teises į Paslaugų teikimo rezultatą, jeigu toks sukuriamas; intelektinės nuosavybės teisių perėjimui taikomos Sutarties VI skyriuje nurodytos nuostatos;
4.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
4.1.6. nenaudoti Pirkėjo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
4.1.7. užtikrinti, kad Sutarties sudarymo momentu ir visą jos galiojimo laikotarpį Paslaugas teiktų reikiamas ir optimalus specialistų skaičius ir Tiekėjo specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingas norint kokybiškai ir laiku teikti Paslaugas;
4.1.8. Pirkėjui raštu paprašius, grąžinti visus iš Pirkėjo gautus Sutarčiai vykdyti reikalingus dokumentus;
4.1.9. Pirkėjui raštu arba el. paštu .................... nurodžius suteiktų Paslaugų trūkumus, neatitikimus, pastabas, ištaisyti juos savo sąskaita per Pirkėjo nurodytą protingą terminą;
4.1.10. vykdant Sutartį, pridėtinės vertės mokesčio sąskaitas faktūras, sąskaitas faktūras, kreditinius ir debetinius dokumentus bei avansines sąskaitas (jei sutartyje numatyti avansiniai mokėjimai) teikti naudojantis informacinės sistemos SABIS priemonėmis. Jei SABIS funkcinės galimybės nepakankamos ar laikinai neužtikrinamos, Tiekėjas gali pateikti reikalingą informaciją raštu;
4.1.11. rūpestingai tvarkyti sąskaitas, įrašus ir kvitus, susijusius su Pirkėjo vykdomais mokėjimais pagal šią Sutartį. Pirkėjo prašymu Tiekėjas pateikia Pirkėjui ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Tiekėjas pateikia visus paaiškinimus, susijusius su išlaidomis, kurias Pirkėjas prašo paaiškinti;
4.1.12. užtikrinti, kad Tiekėjas, jo subtiekėjai bei subjektai, kurių pajėgumais remiasi (jei tokių yra) visu Sutarties galiojimo laikotarpiu neturėtų draudžiamųjų pagrindų, nurodytų Europos Sąjungos Tarybos 2022 m. balandžio 8 d. priimto Reglamento (ES) 2022/576 5k straipsnyje, Europos Sąjungos Tarybos 2022 m.balandžio 8 d. įgyvendinimo Reglamente (ES) 2022/581 bei Lietuvos Respublikos viešųjų pirkimų įstatymo 45 straipsnio 21 dalyje. Pirkėjui pareikalavus, Tiekėjas privalo pateikti dokumentus, patvirtinančius šiame papunktyje nurodytų draudžiamųjų pagrindų nebuvimą (nuostata taikoma tik tarptautiniams pirkimams);
4.1.13. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Pirkėjui įsipareigoja, kad Sutartį vykdys tik tokią teisę turintys asmenys;
4.1.14. sunaudoti mažiau gamtos išteklių mažinti popieriaus sunaudojimą, atsisakyti nebūtino dokumentų kopijavimo ir/ar spausdinimo. Rengiama dokumentacija - pažymos (defektinis aktas) ir kita., pateikiami tik elektroniniu formatu, o dokumentacija, pvz.: Sutartis, susitarimai (jei tokių būtų), pažymos ir kiti dokumentai turi būti pasirašomi elektroniniu kvalifikuotu parašu. Esant būtinybei spausdinti ant abiejų lapo pusių, ir naudoti perdirbtą popierių, kuris atitinka minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 d. įsakyme Nr. D1- 508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;
4.1.15. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtino Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“:
4.1.15.1.  4.4.4.3. papunkčiu. Po remonto panaudotas medžiagas, alyvas, tepaluotus skudurus, šiukšles savo lėšomis utilizuoja Teikėjas, vadovaudamasis nustatytais aplinkos apsaugą reglamentuojančiais teisės aktais.
4.1.15.2. 4.4.4.5. papunkčiu. Išmontuojamos katerio dalis (pvz: metalas, laidų varis, plienas, aliuminis, guma, plastikas ir t. t. ) atskirti ir tinkamai paruošti pakartotiniam naudojimui ar perdirbimui.
4.1.15.3. Atsakingas asmuo už Sutarties vykdymą Sutarties vykdymo metu gali paprašyti Tiekėjo pateikti dokumentus, įrodančius atliekų utilizavimo/ perdirbimo laikymąsi pvz: su utilizavimo/ perdirbimo įmone sudarytos sutarties kopiją ir ar priėmimo perdavimo aktą, sąskaitą ar kitus lygiaverčius dokumentus.
4.1.16. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos  teisės aktuose.
4.2. Tiekėjas turi teisę:
4.2.1. gauti Paslaugų kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
4.2.2. jei Pirkėjas naudojasi tiesioginio atsiskaitymo su subtiekėjais galimybe, Tiekėjas turi teisę prieštarauti nepagrįstiems mokėjimams subtiekėjams;
4.2.3. Tiekėjas turi ir kitas šios Sutarties ir Lietuvos Respublikos galiojančių teisės aktų numatytas teises.
4.3. Pirkėjas įsipareigoja:
4.3.1. laiku priimti iš Tiekėjo tinkamai ir kokybiškai suteiktas Paslaugas ir laiku už jas atsiskaityti šioje Sutartyje nustatyta tvarka;
4.3.2. nedelsiant pranešti Tiekėjui apie Sutarties sąlygų pažeidimą, kai tik toks pažeidimas yra nustatomas;
4.3.3. patikrinti pašalinimo pagrindų nebuvimą šioje Sutartyje nustatyta tvarka keičiamų arba naujai pasitelkiamų subtiekėjų;
4.3.4. Tiekėjui sudaryti visas sąlygas, suteikti informaciją ar dokumentus, būtinus Paslaugoms teikti.
4.4. Pirkėjas turi teisę:
4.4.1. reikalauti, jog tinkamai, laiku ir kokybiškai būtų teikiamos Paslaugos, prižiūrėti Paslaugų teikimą bei teikti pastabas dėl jų teikimo, taip pat žodžiu ir raštu nurodyti Tiekėjui teikiamų Paslaugų trūkumus ar neatitikimus; reikalauti, kad jie būtų pašalinti per protingą terminą;
4.4.2. reikalauti pateikti dokumentus, patvirtinančius Tiekėjo, jo subtiekėjų bei subjektų, kurių pajėgumais remiasi (jei tokių yra) atitikimą Reglamento (ES) 2022/576 ir Reglamento (ES) 2022/581 reikalavimams (jei taikoma);
4.4.3. Pirkėjas turi visas šios Sutarties bei Lietuvos Respublikos galiojančių teisės aktų numatytas teises.

V. SUTARTIES ĮVYKDYMO UŽTIKRINIMAS

5.1. Sutarties tinkamas įvykdymas yra užtikrintas netesybomis:
5.1.1. Tiekėjui iš esmės pažeidus Sutartį ir dėl to ją nutraukus – 5 proc. bauda nuo pradinės Sutarties kainos be PVM;
5.1.2. Tiekėjui iš esmės pažeidus Sutartį – 2 proc. bauda nuo  Sutarties dalyko sudėtinės dalies kainos be PVM;
5.1.3. Tiekėjui pažeidus Sutartį, kai toks pažeidimas nėra pripažįstamas esminiu – 0,5 proc. bauda nuo  Sutarties dalyko sudėtinės dalies kainos be PVM.
5.2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Tiekėjo dėl jo kaltės pažeidus Sutartį ir (ar) ją nutraukus. Tiekėjas, teikdamas pasiūlymą pirkimui ir vykdydamas Sutartį, atsako ir už dėl trečiųjų asmenų atsiradusius šios Sutarties pažeidimus.
5.3. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti Sutarties 5.1.1. - 5.1.3. papunkčiuose numatyto dydžio baudas. Prieš pateikdamas reikalavimą sumokėti baudą, Pirkėjas įspėja apie tai Tiekėją, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti. 
5.4. Jei reikalavimas pateikiamas dėl Sutarties dalyko sudėtinės dalies, jame nurodoma konkreti Sutarties dalyko sudėtinė dalis pagal techninėje specifikacijoje (Sutarties 1 priedas) arba Tiekėjo Pasiūlyme (Sutarties 2 priedas) pateiktą Paslaugų detalizavimą.
5.5. Netesybų sumokėjimas  nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, Tiekėjas privalo kompensuoti Pirkėjo patirtus tiesioginius nuostolius, kurių nepadengia Sutarties įvykdymo užtikrinimas.

VI. KONFIDENCIALUMO ĮSIPAREIGOJIMAI, DUOMENŲ APSAUGA IR INTELEKTINĖS NUOSAVYBĖS TEISĖS

6.1. Pirkėjas Tiekėjo pasiūlymą, sudarytą Sutartį ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį tiekėjų konkurencijai, skelbia viešai.
6.2. Konfidencialumo įsipareigojimai Sutarties Šalims nustatomi vadovaujantis Lietuvos Respublikos  viešųjų pirkimų įstatymo (toliau – VPĮ) 20 straipsniu.
6.3. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB dėl fizinių asmenų apsaugos, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
6.4. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardyti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
6.5. Gali būti tvarkomi Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys kaip (vardas, pavardė, telefono numeris, elektroninio pašto adresas, darbovietės adresas, užimamos pareigos, įgaliojimų (atstovavimų) duomenys ir pan.), Šalių vardu ir interesais vykdomas susirašinėjimas ar kiti asmens duomenys, suformuojami Sutarties sudarymo ir vykdymo metu.
6.6. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys saugomi Sutarties galiojimo laikotarpiu ir jai pasibaigus tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi arba suėjus teisės aktuose numatytam terminui asmens duomenys nedelsiant sunaikinami.
6.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis sudaryti ir vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutartyje nurodytais tikslais, kur ir kiek laiko asmens duomenys bus saugomi, ir kas turės galimybę su jais susipažinti.


VII.	SUBTIEKĖJŲ IR (ARBA) SPECIALISTO  KEITIMO PAGRINDAI IR TVARKA

7.1. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų ir (arba) specialistų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus ir (arba) specialistus, kuriuos jis ketina pasitelkti vėliau.
7.2. Tiekėjas gali keisti Sutarties priede nurodytus subtiekėjus ir (arba) specialistus tik prieš tai raštu pranešęs Pirkėjui apie tokio keitimo būtinybę ir gavęs jo rašytinį sutikimą. Subtiekėjas ir (arba) specialistas gali būti keičiamas tik šiais atvejais:
7.2.1. kai subtiekėjas  bankrutuoja, yra likviduojamas ar susidaro analogiška situacija;
7.2.2. kai subtiekėjas ir (arba) specialistas dėl objektyvių priežasčių (nutrūkus teisiniams santykiams su Tiekėju, subtiekėjui ir (arba) specialistui  atsisakius teikti Paslaugas, išėjus atostogų, susirgus, susižeidus, mirus ir pan.) nebegali suteikti visų ar dalies Sutartyje nurodytų Paslaugų;
7.2.3. kai Pirkėjas pagrįstai nepatenkintas subtiekėjo (-ų) ir / ar specialisto (-ų) tiekiamų Paslaugų kokybe ir rezultatais.
7.3. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai ir (arba) specialistai.
7.4. Tiekėjo keičiamas (-i) ar naujai pasitelkiamas (-i) subtiekėjas (-ai) privalo neturėti draudžiamųjų pagrindų, numatytų Reglamento (ES) 2022/576 5k straipsnyje, Įgyvendinimo reglamente (ES) 2022/581 ir Lietuvos Respublikos viešųjų pirkimų įstatymo 45 straipsnio 21 dalyje. Tiekėjas kartu su prašymu pakeisti ar pasitelkti naują subtiekėją privalo Pirkėjui pateikti dokumentus, patvirtinančius naujai pasitelkiamo ar keičiamo subtiekėjo atitikimą šiame papunktyje nurodytiems reikalavimams (nuostata taikoma tik tarptautinės vertės pirkimams).
7.5. Pirkėjui sutikus su subtiekėjo ir (arba) specialisto pakeitimu, Pirkėjas kartu su Tiekėju raštu sudaro susitarimą dėl subtiekėjo ir (arba) specialisto pakeitimo, šį susitarimą pasirašo Šalys. Susitarimas yra neatskiriama Sutarties dalis.
7.6. Subtiekėjo ir (arba) specialisto keitimo tvarkos, numatytos Sutarties 7.2 punkte, pažeidimas laikomas esminiu Sutarties pažeidimu.

8.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
8.2. Pirkėjas, uždelsęs atsiskaityti su Tiekėju Sutartyje nustatytais terminais, įsipareigoja, Tiekėjui pareikalavus, sumokėti Tiekėjui 0,3 proc. nuo neapmokėtos sąskaitos be PVM dydžio delspinigius už kiekvieną uždelstą dieną.
8.3. Jei Tiekėjas vėluoja vykdyti savo įsipareigojimus šioje Sutartyje ir jos prieduose nustatytais terminais, Pirkėjas be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,3 proc. dydžio delspinigius  nuo Tiekėjo laiku neįvykdytų įsipareigojimų dalies be PVM už kiekvieną termino praleidimo dieną. 
8.4. Tiekėjui pažeidus Sutartį,  Pirkėjas, prieš tai raštu įspėjęs Tiekėją:
8.4.1. išskaičiuoja delspinigių sumą iš Tiekėjui mokėtinų sumų arba;
8.4.2. reikalauja sumokėti baudą ir (arba);
8.4.3. nutraukia Sutartį.
8.5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

IX. NENUGALIMOS JĖGOS APLINKYBĖS (FORCE MAJEURE)

9.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar iš dalies neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.
9.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, neįvykdymą iš dalies arba netinkamą įvykdymą, o įsipareigojimų vykdymo terminas pratęsiamas.
9.3. Šalis, prašanti ją atleisti nuo atsakomybės, apie nenugalimos jėgos aplinkybes privalo raštu pranešti kitai Šaliai nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
9.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

X. SUTARTIES PAKEITIMAI, PERŽIŪROS SĄLYGOS, PASIRINKIMO GALIMYBĖS

10.1. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatyta tvarka.
10.2. Sudarytos Sutarties Šalis gali būti pakeista VPĮ 89 straipsnio 1 dalies 4 punkte numatytais atvejais.
10.3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą.
10.4. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.

XI. SUTARTIES VYKDYMO SUSTABDYMAS

11.1. Esant svarbioms aplinkybėms, nepriklausančiomis nuo Tiekėjo valios, dėl kurių Tiekėjas negali vykdyti savo sutartinių įsipareigojimų ir (arba) esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Pirkėjui būtinas papildomas laikas atlikti papildomą pirkimą; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas), Pirkėjas turi teisę sustabdyti Paslaugų ar kurios nors jų dalies, kuri negali būti vykdoma, teikimą.
11.2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas arba Pirkėjas apie tai nedelsdamas privalo informuoti kitą Sutarties Šalį, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo ir (ar) Pirkėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytų įsipareigojimų vykdymas atnaujinamas. 
11.3. Jei Paslaugų teikimas dėl priežasčių, nepriklausančių nuo Tiekėjo buvo sustabdytas laikotarpiui, ne trumpesniam nei 60 (šešiasdešimt) kalendorinių dienų, praėjus 60 (šešiasdešimt) kalendorinių dienų Tiekėjas gali rašytiniu pranešimu Pirkėjo pareikalauti atnaujinti Paslaugų teikimą per 14 (keturiolika) kalendorinių dienų arba nutraukti Sutartį.
11.4. Išnykus aplinkybėms, dėl kurių sutartinių įsipareigojimų (jų dalies) vykdymas buvo sustabdytas, Sutarties vykdymo terminas pratęsiamas laikotarpiui, kuris pagal Sutartį buvo likęs Tiekėjo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas.
11.5. Pirkėjas taip pat turi teisę sustabdyti Paslaugų ar kurios nors jų dalies tiekimą, jeigu jam pagrįstai kyla įtarimų dėl teikiamų Paslaugų kokybės ir reikia laiko patikrinti bei įsitikinti tiekiamų Paslaugų kokybe. Tokiu atveju Paslaugų ar jų dalies teikimo stabdymas galimas iki 5 (penkių) darbo dienų. Sustabdytų Paslaugų ar jų dalies teikimas atnaujinamas šios Sutarties 11.4 papunktyje nustatyta tvarka. Pirkėjo galimybė pasinaudoti šia teise negali priklausyti nuo Tiekėjo valios ar būti jo veikiama.
11.6. Sutartinių įsipareigojimų vykdymo sustabdymas visais Sutartyje numatytais atvejais turi būti raštišku susitarimu, kuris tampa neatskiriama Sutarties dalimi, nurodant priežastis ir sustabdymo terminą ir pridedant dokumentus, patvirtinančius sustabdymo pagrindą (jeigu tokie yra). 

XII. SUTARTIES PAŽEIDIMAS

12.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
12.2. Vienai Sutarties Šaliai pažeidus Sutartį, nukentėjusioji Šalis turi teisę:
12.2.1. reikalauti kitos Šalies vykdyti sutartinius įsipareigojimus ir (arba);
12.2.2. reikalauti atlyginti nuostolius ir (arba);
12.2.3. reikalauti sumokėti Sutarties 8.2 ir 8.3 papunkčiuose nustatytus delspinigius ir (arba);
12.2.4. reikalauti sumokėti Sutarties V skyriuje nustatytą baudą, atsižvelgus į pažeidimą, ir (arba);
12.2.5. reikalauti sumažinti kainą, nesuteikta ar netinkamai suteikta Paslaugų verte ir (arba);
12.2.6. nutraukti Sutartį ir (arba);
12.2.7. taikyti kitus Lietuvos Respublikos  teisės aktų nustatytus teisių gynimo būdus.
12.3. Tiekėjas negali perleisti visų ar dalies savo įsipareigojimų pagal šią Sutartį be išankstinio raštiško Pirkėjo sutikimo.
12.4. Tiekėjas turi nedelsdamas pranešti Pirkėjui apie bet kokius esminius Tiekėjo planuojamus teisinio statuso pasikeitimus, patvirtindamas, kad prielaidos, būtinos Sutarčiai vykdyti, nenustojo galioti.
12.5. Šioje Sutartyje esminėmis sąlygomis laikoma:
12.5.1. Sutarties dalykas;
12.5.2. Sutarties įkainiai ir kainodaros taisyklės;
12.5.3. apmokėjimo sąlygos ir tvarka;
12.5.4. Paslaugų suteikimo terminas (-ai);
12.5.5. subtiekėjo (-ų) ir (arba) specialisto,  keitimo tvarka;
12.5.6. Paslaugų kokybės atitikimas Sutartyje ir jos prieduose nustatytiems reikalavimams;
12.5.7. visi pasiūlymo vertinimo kriterijai, už kuriuos Tiek pasiūlymų vertinimo metu buvo skirti papildomi balai;
12.5.8. kitos sąlygos, kurias Pirkėjas nusimato kaip esmines.

XIII. SUTARTIES GALIOJIMAS IR NUTRAUKIMAS

13.1. Sutartis įsigalioja, kai Sutartį pasirašo abi Sutarties Šalys, ir galioja iki visiško Šalių įsipareigojimų įvykdymo arba iki kol bus pasiekta maksimali sutarties kaina, priklausomai nuo to kuri sąlyga įvyks anksčiau. 
13.2. Sutartis gali būti nutraukiama Viešųjų pirkimų įstatymo 90 straipsnyje numatytais atvejais. Sutartis gali būti nutraukiama raštišku Šalių susitarimu.
13.3. Pirkėjas, įspėjęs Tiekėją prieš 14 (keturiolika) kalendorinių dienų, gali vienašališkai nutraukti Sutartį šiais atvejais:
13.3.1. kai Tiekėjas suteikia netinkamos kokybės Paslaugas ir per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;
13.3.2. kai Tiekėjas perleidžia Sutartį be Pirkėjo žinios;
13.3.3. kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
13.3.4. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam sutarties įvykdymui, išskyrus atvejus, kai dėl šių pasikeitimų keičiama Sutartis;
13.3.5. kai Pirkėjas šios Sutarties vykdymui negauna finansavimo;
13.3.6. jei nustatoma, kad Tiekėjas, jo subtiekėjai (-as) ar subjektai (-as), kurių (-io) pajėgumais remiasi (jei tokių yra) Sutarties vykdymo metu tenkina bent vieną iš draudžiamųjų sąlygų, numatytų Reglamento (ES) 2022/576 5k straipsnyje ir / ar Įgyvendinimo reglamente (ES) 2022/581, ir / ar Lietuvos Respublikos viešųjų pirkimų įstatymo 45 straipsnio 21 dalyje (nuostata taikoma tik tarptautinės vertės pirkimams);
13.3.7. kai Paslaugos tampa nebereikalingos.
13.4. Tiekėjas, prieš 14 (keturiolika) kalendorinių dienų įspėjęs Pirkėją, gali vienašališkai nutraukti Sutartį, jei:
13.4.1. Pirkėjas dėl savo kaltės nevykdo savo sutartinių įsipareigojimų.
13.5. Jei Sutartis nutraukiama ne dėl Tiekėjo kaltės, nutraukimo atveju Pirkėjas sumoka Tiekėjui suteiktų Paslaugų vertę iki Sutarties nutraukimo. Tiekėjas neturi teisės į kokios nors patirtos žalos kompensaciją.
13.6. Pirkėjas po Sutarties nutraukimo turi kiek galima greičiau patvirtinti suteiktų Paslaugų vertę. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
13.7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
13.8. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos  išskaičiuojami juos iš Tiekėjui mokėtinų sumų arba išieškomi teisės aktų nustatyta tvarka. Taip pat Pirkėjas įgyja teisę pasinaudoti Sutarties įvykdymo užtikrinimu, numatytu Sutarties V skyriuje.
XIV. GINČŲ NAGRINĖJIMO TVARKA

14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

XV. ASMENYS, ATSAKINGI UŽ SUTARTIES VYKDYMĄ, IR KITOS BAIGIAMOSIOS NUOSTATOS

15.1. Asmenys, atsakingi už Sutarties vykdymą:
15.1.1. Pirkėjo atstovai – 
15.1.2. Tiekėjo atstovas – 
15.2. Asmuo, atsakingas už Sutarties ir pakeitimų paskelbimą – 
15.3. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip per 2 (dvi) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
15.4. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
15.5. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
15.6. Šalys Sutartį pasirašo naudojantis galiojančiais saugiais kvalifikuotais elektroniniais parašais (kurie atitinka Europos Parlamento ir Tarybos reglamentą (ES) Nr. 910/2014 2014 m. liepos 23 d. dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB) [arba fiziniais parašais, pasirašant 2 (dviem) egzemplioriais (lietuvių kalba), turinčiais vienodą teisinę galią – po vieną kiekvienai Šaliai].
15.7. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:
15.7.1. Sutarties 1 priedas – Paslaugų techninė specifikacija;
15.7.2. Sutarties 2 priedas – Tiekėjo pasiūlymas.

